રાતના ઈન્સ્પેકટર પાટીલ, કે.કે અને તેની ટીમ પ્લાનને સફળ બનાવવા ઈનોવા લઈ નીકળી પડ્યા. બે વાગ્યા આસપાસ તેઓ જામનગર હાઈવે પર ધીમી ગતિએ આગળ વધી રહયાં હતા. સર, કે.કે બોલ્યો આપણે ખૂનીને પકડીશું કેવી રીતે? અરે મે તને બધુ કીધું હતું કાલે તું ભૂલી ગયો. રસ્તામાં કોઈ આપણને રોકવાની કોશિશ કરે તો તેને પકડી તેના અંડા સુધી પહોંચી પર્દાફાશ કરીશું. ઓકે સર. જે સમયની રાહ હતી તે આવી ગયો. રસ્તા વચ્ચે એક હાથમાં ધારીયુ પકડી એક આદમી ઉભો છે. પાટીલે ગાડી ઉભી રાખીને બધાને પ્લાનને સફળ બનાવવા આગળ વધવા જણાવ્યું. બધા નીચે ઉતર્યા. પાછા વળી જાવ તે મારી નાખશે, બધાને મારી નાખશે. જેવું તે યુવાનોએ કીધું હતું તે બધુ શબ્દે શબ્દ બોલતો હતો. જેવો તે ભાગ્યો પાટીલ અને તેની ટીમે પકડી પાડયો. સર, આ તો સૌરભ છે કે.કે બોલ્યો. શું વાત છે! એને પુછ કે તારી સાથે શું થયું અને કોણે કર્યું. પરંતુ સૌરભ એકજ વાત બોલ્યે જતો હતો, પાછા વળી જાવ તે બાઈ તમને મારી નાખશે. એક કામ કર કે.કે આને ગાડીમાં નાખ આપણે તેને હોસ્પિટલ લઈ જઈએ અને તમે લોકો અહીંયા આજુબાજુમાં તપાસ કરો, તમને લેવા માટે બીજી ગાડી મોકલી આપીશ અને કાલ સવારે મને માહિતી આપજો કાંઈ મળે તો.